شباكية هشيشة و كاتشرب لعسلشباكية هشيشة و كاتشرب لعسل 2014شباكية هشيشةشباكية هشيشة 2014شباكيةشباكية 2014شباكية كاتشرب لعسلشباكية كاتشرب لعسل 2014شباكية كتشرب لعسلسر شباكية هشيشة و كتشرب العسلسر شباكية هشيشة و كتشرب العسل 2014سر شباكية سر شباكية 2014chebakia katchrab el 3ssalشهيوات رمضانchhiwat ramadanحلويات رمضانشهيوات رمضان 2014شهيواتشهيوات 2014وصفات رمضان 2014chhiwat ramadan 2014وصفات رمضانشهيوات ساهلين, السلام عليكم و رحمة الله موقع مجلة مولاة الدار لكل ما يهم المرأة العربية molatdar.co يقدم لك سيدتي : شباكيتي هشيشة وكاتشرب لعسل والسر فطريقة الخلط. موضوع الأخت حياة: هدي طريقتي فالشباكية هدية لكل الاخوات. المقادير: كلغ ديال الفورص رابعة ديال طحين قمح رابعة ديال زنجلان محمص مطحون نص نص معلقة كبيرة قرفة معلقة كبيرة نافع معلقة صغيرة حبة حلاوة ملح المسكة الحرة غير شويةشوية خميرة معجونة متكثروش راه سخون لحال 2اصفر البيض كاس ماء زهر نصف كاس زبدة دايبة كاس زيت انا كانخلط البلدية والومية زعغران الحر نصف كاس خل دبا غادي ندوزو للطريقة نبدا من التحمار ديال زنجلان مليتكونو كاتحمروه حاولو ماتحمروهش بزاف الى طحنتيه واعطاك لون غامق غير مادريهش كاتجي الشباكية قاصحة ومكاكونش المداق ديالو باين بالنسبة للنافع وحبة حلاوة ماطحنيهمش حتى لاخر لحظة عاد طحنيهم وديريهم. دبا غادي ندوزو للسر لي كايخلي الشباكية هشيشة وتشرب لعسل هادي الطريقة ديال الوالدة الله يدكرها بخير كانخلطو جميع المواد الجافة مزيااااااااان ومن بعد كانبداو نظيفو الخليط ديال الزيت والزبدة واحنا كانفركو الطحين بين يدينا حتى ملي كانجمعوه فيدينا ونبركو عليه كايتجمع تما صافي كانحبسو لان على حسب نوعية الطحين كاين لي كايشرب كاين لي لا ومن بعد كانضيفو العناصر الاخرين والى ماتجمعاتش لعجينة نعاود نزيدو شوية دما زهر ولكن لعجينة خاصها تبقا قاصحة اوا ديك الساعة اراك للدليك حتى تولي مرخوفة مزياان ديروها فميكة وخليوها ترتاح من بعد شكلو كويرات طلقوهم بالدلاك وحاولو ترققوها مزيان . تم قطعوها على شكل مربعات صغيرة وديرو 5 ديال الاشرطة يعني ربعة لخطوط كايعطيوك خمسة تقسيمات من بعد كاتاخدي وحدة باش تشبكيها كاتهزي وحدة وطلقي وحدة تم تحاولي تقلبي الروس للداخل وكاتحصلي على التشباك مزيان. كانستفو فالطاوات وكانغطيوها بشي منديل رقيق ملي كانساليو كانديرو زيت يسخن ملي يسخن نديروه على نار معتدلة باش ماتحرقس وهدا سر اخر الى كانت العافية مجهدا وخا تزولي الشباكية هي هاديك فالتحمار كاتكون تحرقات فيها بعض المكونات بحال نافع وحبة حلاوة ومكاتبقاش الطيبة مجهدة. وفكاسرونة كانديرو لعسل فحمام مريم باش مايتحرقش تاهو غير كانديرو لقلية الاولى كانطفيو عليه لحقاش ديك الساعة كايبدا يسخن بالشباكية لي كانزلو فيه شخونة وكانبداونصفيوها بعد ماتشرب لعسل ونستفوها فكسكاس باش طلق العسل الزاءد منها ملي يعمر نخويه واحنا هكدا حتى كانساليو. وكانحصلو على شباكية دايزها لكلام كانتمنى نكون وفيت فالشرح. في أمان الله